Au bösi Geischter git s, wo immer widder Termine us sinem Terminkalender usradiere, wo n r, so sicher wie s Amen in de Kirch, er könnt schu widder schwöre, mi me breite Filzschriiber iitrage het. Die Geischter sin au schuld, dass r de Geburtstag vum Kegelbrueder verschwitzt. Irgendebber stellt em allewiil widder ä Bei. Selli Telefonnummer het em siner Kolleg falsch diktiert, sunsch dääd si doch richtig im Büechli stoh. Er schriibt doch im Lääbe nix falsch uf, wenn s em einer rächt vorsagt! S het sich eifach alles gege ne verschwore!